ตำบลแม่เล่ย์

แม่เล่ย์ เป็นตำบลในอำเภอแม่วงก์ จังหวัดนครสวรรค์ เดิมเป็นพื้นที่ของอำเภอโกรกพระ  

 ที่ตั้งและอาณาเขต 
ตำบลแม่เล่ย์ มีอาณาเขตติดต่อกับเขตการปกครองข้างเคียงดังต่อไปนี้ วันที่ 7 ตุลาคม พ.ศ. 2541

 ทิศเหนือ ติดต่อกับตำบลปางตาไว (อำเภอปางศิลาทอง จังหวัดกำแพงเพชร) และตำบลปางมะค่า (อำเภอขาณุวรลักษบุรี จังหวัดกำแพงเพชร)
 ทิศตะวันออก ติดต่อกับตำบลเขาชนกัน และตำบลวังซ่าน
 ทิศใต้ ติดต่อกับตำบลปางสวรรค์ (อำเภอชุมตาบง) และตำบลแม่เปิน (อำเภอแม่เปิน) และตำบลระบำ (อำเภอลานสัก จังหวัดอุทัยธานี) และตำบลแก่นมะกรูด (อำเภอบ้านไร่ จังหวัดอุทัยธานี)
 ทิศตะวันตก ติดต่อกับตำบลแม่ละมุ้ง (อำเภออุ้มผาง จังหวัดตาก)

 ประวัติ 
แม่เล่ย์พื้นที่เดิมเป็นหมู่บ้านในเขตตำบลลาดยาว อำเภอโกรกพระ ต่อมาทางกระทรวงมหาดไทยได้รวมท้องที่ห่างไกลจากที่ว่าการอำเภอ มาตั้งขึ้นเป็น "อำเภอลาดยาว" วันที่ 17 มกราคม พ.ศ. 2468 ขึ้นตรงกับจังหวัดนครสวรรค์ ปี พ.ศ. 2505 ได้ย้ายมาขึ้นกับตำบลแม่วงก์ วันที่ 2 ตุลาคม พ.ศ. 2505 ก่อนที่ในปี พ.ศ. 2515 ได้แยกพื้นที่ 6 หมู่บ้าน มาตั้งขึ้นเป็น ตำบลแม่เล่ย์ วันที่ 25 กรกฎาคม พ.ศ. 2515 โดยมีชื่อมาจากคำว่า "เล" หรือ "เลย์" ในภาษาเหนือหรือภาษาท้องถิ่น ซึ่งเป็นชื่อเรียกของผู้ที่เดินทางมาจาก มัณฑะเลย์ (Mandalay) หรือ "เลย์จุนออง" เป็นการให้เกียรติผู้ตั้งถิ่นฐานเดิมที่เข้ามาตั้งรกรากในพื้นที่ดังกล่าวประวัติตำบลแม่เล่ย์ อำเภอแม่วงก์ จังหวัดนครสวรรค์ - สกร.จังหวัดนครสวรรค์ สืบค้นเมื่อวันที่ 8 พฤศจิกายน พ.ศ. 2567 

ปี พ.ศ. 2522 พื้นที่หมู่ 1 บ้านวัด ของตำบลแม่เล่ย์ ได้นำไปเป็นส่วนหนึ่งของตำบลวังซ่าน วันที่ 30 ตุลาคม พ.ศ. 2522 และปี พ.ศ. 2533 ทางราชการได้พิจารณาว่าพื้นที่ด้านตะวันออกของตำบลแม่เล่ย์จำนวน 13 หมู่บ้าน มีลักษณะเป็นภูเขากั้นเป็นสองส่วน ควรแยกพื้นที่เป็นเอกเทศ จึงแยกพื้นที่หมู่ 1 บ้านวังน้ำขาว, หมู่ 2,8 บ้านวังชุมพร, หมู่ 3 บ้านคลองสายทอง, หมู่ 4 บ้านใหม่พัฒนา, หมู่ 6 บ้านเนินใหม่, หมู่ 7 บ้านตลุกข่อยน้ำ, หมู่ 16 บ้านดงยาง, หมู่ 17 บ้านหนองปล้อง, หมู่ 18 บ้านหนองไผ่, หมู่ 19 บ้านด่านพัฒนา, หมู่ 20 บ้านตลุกข่อยน้ำใต้ และหมู่ 28 บ้านซับน้อย รวม 13 หมู่บ้าน ของตำบลแม่เล่ย์ ไปตั้งเป็น ตำบลเขาชนกัน วันที่ 17 สิงหาคม พ.ศ. 2533

ต่อมาทางราชการได้แยกพื้นที่ตำบลแม่วงก์ ตำบลแม่เล่ย์ ตำบลวังซ่าน ตำบลเขาชนกัน ตำบลปางสวรรค์ และตำบลห้วยน้ำหอม อำเภอลาดยาว มาตั้งเป็นกิ่งอำเภอแม่วงก์ วันที่ 22 เมษายน พ.ศ. 2535 และยกเป็นอำเภอแม่วงก์ วันที่ 26 กันยายน พ.ศ. 2540 จึงมีฐานะเป็น 1 ใน 4 ตำบลของอำเภอแม่วงก์ จนถึงปัจจุบัน

 การปกครองส่วนภูมิภาค 

 การปกครองส่วนภูมิภาค 
ตำบลบ้านไร่แบ่งพื้นที่การปกครองออกเป็น 26 หมู่บ้าน ได้แก่

 หมู่ที่ 1 บ้านหินดาด
 หมู่ที่ 2 บ้านปางมะละกอ
 หมู่ที่ 3 บ้านมอสาม
 หมู่ที่ 4 บ้านคลองแบ่ง
 หมู่ที่ 5 บ้านตลิ่งสูง
 หมู่ที่ 6 บ้านมอสวรรค์ราษฎร์บำรุง
 หมู่ที่ 7 บ้านมอสวรรค์หนึ่ง
 หมู่ที่ 8 บ้านปางขนุน
 หมู่ที่ 9 บ้านเกาะใหญ่
 หมู่ที่ 10 บ้านมอ 1,2,3
 หมู่ที่ 11 บ้านคลองไทร
 หมู่ที่ 12 บ้านปางสุด
 หมู่ที่ 13 บ้านเจ็ดร้อยไร่
 หมู่ที่ 14 บ้านหนองไม้
 หมู่ที่ 15 บ้านใหม่เจ้าพระยา
 หมู่ที่ 16 บ้านยุบใหญ่
 หมู่ที่ 17 บ้านวังใหญ่
 หมู่ที่ 18 บ้านหนองตะเคียน
 หมู่ที่ 19 บ้านน้อย
 หมู่ที่ 20 บ้านยอดห้วยแก้ว
 หมู่ที่ 21 บ้านมอช้างงาม
 หมู่ที่ 22 บ้านแม่คลองคต
 หมู่ที่ 23 บ้านฝาถัง
 หมู่ที่ 24 บ้านใหม่แม่เรวา
 หมู่ที่ 25 บ้านบุ่งผักหนาม
 หมู่ที่ 26 บ้านปางข้าวสาร
 อ้างอิง 

แม่เล่ย์
แม่เล่ย์